בבית משפט השלום






ת.א. 46190-07-19
בהרצליה
התובע:

            אחמד ביטוני , ת.ז. 034064667
באמצעות ב"כ עו"ד אריאל פרייברג 


מרחוב אבא הלל 7, רמת גן


טל':  7412358 - 03, פקס:  077-3180983


                    - נ ג ד - 

הנתבעות:

1. קרנית, קרן לפיצוי נפגעי תאונות דרכים



מדרך מנחם בגין 23, תל אביב 66182



2. שלמה חברה לביטוח בע"מ



מרחוב היצירה 22, פתח תקוה

מהות התביעה:

נזיקין - נזקי גוף,




לפי חוק הפיצויים לנפגעי תאונות דרכים,




התשל"ה – 1975. 

סכום התביעה: 
אינו ניתן להערכה – עד גובה סמכות בית המשפט 




          כתב תביעה מתוקן
1. הנתבעת 1 הינה קרן סטטוטורית שתפקידה לפצות נפגעי תאונות דרכים ואחראית לפיצוי התובע מכֹח סעיף 12 לחוק הפיצויים לנפגעי תאונות דרכים, ככל והרכב לא בוטח ע"י הנתבעת 2 ו/או מבטחת אחרת בחובה נכון למועד התאונה. 
2. הנתבעת 2 הינה חברת ביטוח הפועלת כחוק בישראל, ובכל הזמנים הרלבנטיים לתביעה זו ביטחה את השימוש ברכב על פי הוראות פקודת ביטוח רכב מנועי (נוסח חדש) תש"ל – 1970.

3. בתאריך 15.1.18, בשעה 12:00 או בסמוך לכך, בישוב נריה, במהלך עבודתו בזמן ביצוע עבודות תשתית, טרקטור ("באגר") הנושא מ.ר. 153-708 (להלן:"הרכב") משך כבל אשר היה מצוי בתוך צינור והכבל פגע ברגלו של התובע (להלן: "התאונה") וכתוצאה מכך נחבל התובע בגופו.
4. מבדיקה שנעשתה באתר הנתבעת עולה כי הרכב לא היה מבוטח בביטוח חובה במועד התאונה. אולם, בדיקה שנערכה ע"י הנתבעת 1 העלתה כי הרכב היה מבוטח במועד התאונה ע"י הנתבעת 2.
רצ"ב תצלום רכב, תוצאות שאילתא מאתר קרנית ומכתב הנתבעת 1, מסומנים "1 - 3" ומהווים חלק בלתי נפרד מכתב התביעה.
5. לאחר התאונה פונה התובע לקבלת טיפול רפואי בבית החולים הדסה הר הצופים, בירושלים, שם אובחנה חבלה בברך שמאל ולאחר קבלת טיפול רפואי ראשוני שוחרר התובע לביתו כשרגלו חבושה, בהמלצה לביצוע בדיקת MRI, נטילת משככי כאבים, המשך מעקב רפואי ומנוחה.
רצ"ב דו"ח מד"ע ותעודת חדר מיון, מסומנים "4 - 6" ומהווה חלק בלתי נפרד מכתב התביעה. 
6. התובע המשיך במעקב הרפואי במסגרת קופת החולים, הוא הונחה להימנע מפעילות וניתנו לו משככי כאבים והפניה לביצוע טיפולי פיזיותרפיה.
7. בדיקת MRI שבוצעה לתובע וכוונה לברך שמאל הדגימה נוזל תוך מפרקי מוגבר, קרע מלא של הרצועה הצולבת הקדמית וקרע חלקי של ה-MCL בדרגה 3.
רצ"ב תעודות רפואיות, מסומנות "7 – 24" ומהוות חלק בלתי נפרד מכתב התביעה.
8. בעקבות התאונה פנה התובע בתביעה לתשלום דמי פגיעה והכרה בתאונה כתאונת עבודה, התאונה הוכרה כתאונת עבודה. בהמשך פנה התובע בתביעה לקביעת דרגת נכות למוסד לביטוח לאומי. 
9. וועדה רפואית אשר בדקה את התובע ביום 5.12.18 קבעה לו נכויות זמניות כדלקמן:
1.  50% מיום 16.3.18 ועד ליום 31.5.18.
2. 30% מיום 1.6.18 ועד ליום 30.11.18.
10. החל מיום 1.12.18 נקבעה לתובע נכות צמיתה בשיעור 20% בגין אי יציבות של הברך – סעיף ליקוי 48(2)(ב).
רצ"ב פרוטוקול והחלטת הוועדה הרפואית, מסומנים "25 – 29" ומהווים חלק בלתי נפרד מכתב התביעה.
11. מאז התאונה סובל התובע מכאבים ומהגבלה בתנועות ברך שמאל, מחוסר יציבות, הליכה עם צליעה, מקושי בעמידה, בהליכה ובישיבה ממושכת, מקושי בהרמת משאות, קושי בכיפוף קושי בהירדמות ובשינה רציפה והטיפולים בו צפויים להימשך גם בעתיד.
12. התובע עובד בתחום הבניה והתשתיות, עובדה פיזית מעצם טיבה וטבעה,  מחמת התאונה ותוצאותיה מתקשה התובע בביצוע עבודתו, נזקק להפוגות ממושכות ולהפסקות מנוחה ונגרמו לו הפסדי שכר.
13. מחמת התאונה ותוצאותיה, בשים לב לפגיעותיו, נזקק התובע להוצאות בגין הסעות מיוחדות ומוניות והוא יזדקק להם גם בעתיד.
14. מאז התאונה מוגבל התובע בביצוע פעולות יומיומיות שונות ובניהול משק ביתו, נזקק לעזרת הזולת ויזקק לה גם בעתיד. 
15. להלן פירוט נזקי התובע:

1. נזק מיוחד:
1) הפסדי השתכרות בעבר -                                                120,000  ₪
2) עזרת הזולת בעבר -                                                       35,000   ₪
3) הוצאות רפואיות  ופארא רפואיות




          ונסיעות לטיפולים בעבר -     

                        8,000   ₪
4) הוצאות בגין נסיעות וניידות - 



  22,000 ₪ 
2. נזק כללי:
כב' בית המשפט מתבקש לפסוק לתובע פיצוי הולם בגין נזקיו, בין היתר,  בראשי הנזק הבאים:

(1) הפסדי השתכרות בעתיד, על-פי  מידת מוגבלותו התפקודית של התובע, או,   לחילופין, בהתאם לשיעור נכותו הרפואית, לרבות הפסדים בתקופת  הפנסיה.

(2)  עזרת הזולת בעתיד.
(3) הוצאות רפואיות ונסיעות לטיפולים בעתיד.

(4) פיצוי בגין נזקיו הלא ממוניים של התובע.
16. הנתבעות חייבות לפצות את התובע מכוח חבותן החוקית כמפורט לעיל.
17. כל הטענות בכתב תביעה זה נטענות במצטבר או לחילופין, הכל לפי תכנן והקשרן.
18. לבית משפט נכבד זה הסמכות לדון בתביעה על פי מהותה, ערכה ומקום ניהול עסקי הנתבעות. 
19. אשר על כן, מתבקש בית המשפט הנכבד להזמין את הנתבעות לדין ולחייבן לפצות את התובע כמפורט לעיל, בצירוף ריבית חוקית מרבית והפרשי הצמדה מלאים מיום הגשת התביעה ועד לתשלום בפועל, ולרבות הוצאות המשפט, שכ"ט עו"ד ומע"מ.






            ___________________









אריאל פרייברג, עו"ד                                                                                                                                       

             ב"כ התובע                                                                                            

